কিন্তু অনার কিলিংয়ের মতো জঘন্য বর্বরোচিত প্রথার যে প্রতিবাদ দেখেছি আমরা ‘এনএইচ টেন’ (২০১৫)-এ, সেই প্রতিবাদের ভাষাটাই বোধহয় বোঝেন না এ ছবির পরিচালক-চিত্রনাট্যকার শশাঙ্ক খৈতান। তাই ক্লাইম্যাক্সের প্রেডিক্টেবল শক থেকে বেরিয়ে এসে, আবারও টাইটেল ট্র্যাকের রোম্যান্টিকতায় ভেসে যেতে পারবেন দর্শক সহজেই। ছবির শেষে অনার কিলিং নিয়ে দু’লাইনের তথ্যসূত্র কোনও অভিঘাত তৈরি না করেই হারিয়ে যাবে বিনোদনের মোড়কে।